ΓΡΑΠΤΗ ΕΡΩΤΗΣΗ P-1975/99

υποβολή: Hlne Flautre (Verts/ALE) προς την Επιτροπή

(19 Οκτωβρίου 1999)

Θέμα: Χρήση μικρών παιδιών στις ταυρομαχίες στην Ισπανία

Στις αρένες της Ανδαλουσίας καθώς και σε όλη τηνπόλοιπη Ισπανία προσλαμβάνονται συστηματικά μικρά παιδιά και έφηβοι ηλικίας μικρότερης των 16 ετών για να εργαστούν ως ταυρομάχοι και για να σκοτώσουν νεαρούς ταύρους βάρους 200 περίπου κιλών στα πλαίσια δημοσίων εκδηλώσεων, αναπαράγωντας όλες τις πράξεις της ταυρομαχίας των ενηλίκων με κίνδυνο να προκληθούν στα μικρά παιδιά αυτά αθεράπευτες βλάβες που μπορούν να οδηγήσουν και στο θάνατο. Η μόνη προϋπόθεση που απαιτείται είναι να παρουσιάσουν τα μικρά αυτά παιδιά τα παρακάτω πιστοποιητικά: ένα ιατρικό πιστοποιητικό καταλληλότητος, μία γραπτή συνέναιση των γονέων, ένα σχολικό πιστοποιητικό, ένα πιστοποιητικό μη επικινδυνότητας του συγκεκριμένου ταύρου που θα συμμετάσχει στην ταυρομαχία και ένα ασφαλιστήριο συμβόλαιο που να καλύπτει το ενδεχόμενο του θανάτου, της ανικανότητας και τις ιατροφαρμακευτικές παροχές. Η απαίτησηποβολής του εν λόγω ασφαλιστηρίου συμβολαίου αποδεικνύει ότι οι εν λόγω ταυρομαχίες είναι επικίνδυνες ο δε πρόσφατος τραυματισμός στις 30 Αυγούστου ενός νέου ταυρομάχου από το κέρατο του ταύρου, το επιβεβαιώνει. Χάριν ενημέρωσης, θα πρέπει να αναφερθεί ότι ο γνωστός και έμπειρος ταυρομάρχος Antonio Bienvenida πέθανε μετά από τραυματισμό τον οποίουπέστη από το κέρατο ενός νέου ταύρου που είχε τα ίδια χαρακτηριστικά.

Η οδηγία 94/33 του Συμβουλίου της 22 Μαρτίου 1994(1) που αφορά την προστασία των νέων στον τόπο εργασίας ενσωματώθηκε στο εσωτερικό δίκαιο της Ισπανίας μέσω του νόμου 31/95 που αφορά την πρόληψη των εργασιακών κινδύνων. Η μόνη πρόνοια του νόμου αυτού ως προς το εξεταζόμενο θέμα είναι να απαιτεί για τους νέους ηλικίας κάτω των 18 ετών, την προηγούμενη αξιολόγηση της προς επιτέλεση εργασίας προκειμένου να προσδιοριστεί η φύση, ο βαθμός και η διάρκεια έκθεσης του νέου σε οποιαδήποτε δραστηριότητα που θα μπορούσε να δημιουργήσει έναν ειδικό κίνδυνο ο οποίος θα μπορούσε να έχει δυσμενείς συνέπειες για την ασφάλεια ή τηνγεία του εργαζομένου. Για τιςπόλοιπες περιπτώσεις που προβλέπονται από την οδηγία 94/33/ΕΟΚ, συνεχίζει να ισχύει ο νόμος του 1980 που αφορά το καθεστώς των εργαζομένων, για δε τα δημόσια θεάματα το βασιλικό διάταγμα 1435/85 της 1ης Μαρτίου 1985 σύμφωνα με το οποίο επιτρέπεται η συμμετοχή ανηλίκων χωρίς όριο ηλικίαςπό την προϋπόθεση ότι δενφίσταται κίνδυνος για την φυσική τουςγεία και την επαγγελματική και την ανθρώπινη κατάρτισή τους. Στις 10 Μαρτίου 1999 η Ενωση AGADENπέβαλε καταγγελία στο Συμβούλιο της Ευρωπαϊκής νωσης κατά της πρακτικής αυτής.

Δεν φρονεί η Επιτροπή ότι η χρήση μικρών παιδιών και εφήβων ως ταυρομάχων στην Ανδαλουσία καθώς και στοπόλοιπο της Ισπανίας παραβιάζει κατάφορα την κοινοτική ρύθμιση που αφορά την προστασία των νέων στον τόπο εργασίας ; Είναι ως εκ τούτου διατεθειμένη η Επιτροπή να δρομολογήσει τη διαδικασία παράβασης κατά των ισπανικών αρχών για μη τήρηση της οδηγίας 94/33/ΕΟΚ, όπως προβλέπεται από το άρθρο 226 της Συνθήκης της νωσης ; Ποια μέτρα σκέπτεται να λάβει για να εξασφαλίσει την προστασία των νέων στον τόπο εργασίας στην Ανδαλουσία ;

(1) ΕΕ L 216 της 20.8.1994, σελ. 12.

Απάντηση της κυρίας Διαμαντοπούλου εξ ονόματος της Επιτροπής

(22 Νοεμβρίου 1999)

Σε ό,τι αφορά τη μεταφορά στο ισπανικό δίκαιο της οδηγίας 94/33/ΕΚ του Συμβουλίου της 22 Μαρτίου 1994 για την προστασία των νέων κατά την εργασία, η Επιτροπή πληροφορεί τον κ. βουλευτή ότι η ισπανική νομοθεσία ορίζει ότι το κατώτατο όριο ηλικίας για την έναρξη της εργασίας είναι 16 ετών.

Η Ισπανία χρησιμοποίησε τη δυνατότητα παρέκκλισης από την απαγόρευση εργασίας κάτω από αυτή την ηλικία, για τους νέους που εμφανίζονται σε πολιτιστικές, καλλιτεχνικές, αθλητικές ή διαφημιστικές δραστηριότητες. Σύμφωνα με την κοινοτική οδηγία, για την πρόσληψη αυτών των νέων απαιτείται προηγούμενη άδεια που χορηγείται από τις αρμόδιες αρχές σε μεμονωμένες περιπτώσεις. Η ισπανική νομοθεσία ορίζει στο θέμα αυτό ότι μπορεί να χορηγηθεί άδεια για τις εν λόγω εργασίες μόνοπό την προϋπόθεση ότι δεν βλάπτουν τη σωματικήγεία, την επαγγελματική κατάρτιση και την προσωπική εξέλιξη του ανηλίκου.

Η Επιτροπή εκτιμά ότι, σύμφωνα με την οδηγία 94/33/Εκ, αυτή η νομοθεσίαποχρεώνει τις ισπανικές αρχές, προτού χορηγήσουν άδεια, να εξετάζουν για κάθε περίπτωση ξεχωριστά κυρίως εάν τηρούνται οι προϋποθέσεις σχετικά με τηνγεία και την ασφάλεια των νέων και εάν λαμβάνονται επαρκή μέτρα προστασίας.